sagorsarker/bangla-wikipedia huggingface dataset:
মানবী বন্দ্যোপাধ্যায়

মানবী বন্দ্যোপাধ্যায় একজন অধ্যক্ষ। তিনি ভারতের প্রথম রূপান্তরকামী অধ্যক্ষ। তিনি বাংলায় পিএইচডি করেন এবং বিবেকানন্দ শতবার্ষিকী মহাবিদ্যালয়ের বাংলার সহযোগী অধ্যক্ষ ছিলেন। ২০১৫ খ্রিস্টাব্দের ৭ জুন তিনি কৃষ্ণনগর ওমেন্স কলেজের  প্রধান অধ্যক্ষ নিযুক্ত হন। তিনি পশ্চিমবঙ্গের ট্রান্সজেন্ডার ওয়েলফেয়ার বোর্ডের ভাইস চেয়ারপার্সনও হন। তিনি সারদা দেবীর ভক্ত এবং স্বামী আত্মস্থানন্দ মহারাজের অনুপ্রেরণায় আধ্যাত্মিক চেতনায় মনোনিবেশ করেন। ২০১৯ খ্রিস্টাব্দে তিনি রাজস্বী দে পরিচালিত পূর্ব পশ্চিম দক্ষিণ চলচ্চিত্রে গুরুত্বপূর্ণ অভিনয় করেন; এটাই ছিল তাঁর প্রথম চলচ্চিত্র।
বুড়িরডাঙ্গা ইউনিয়ন

বুড়িরডাঙ্গা ইউনিয়ন বাংলাদেশের খুলনা বিভাগের বাগেরহাট জেলার মোংলা উপজেলার একটি প্রশাসনিক অঞ্চল। এটি ৪৮.৯৫ কিমি২ (১৮.৯০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,৬২৩ জন।
ধানসাগর ইউনিয়ন

ধানসাগর ইউনিয়ন বাংলাদেশের খুলনা বিভাগের বাগেরহাট জেলার শরণখোলা উপজেলার একটি প্রশাসনিক অঞ্চল। এটি ৮৯.১৫ কিমি২ (৩৪.৪২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৪১৭ জন।
তালশহর রেলওয়ে স্টেশন

তালশহর রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার আশুগঞ্জ উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে তালশহর রেলওয়ে স্টেশন তৈরি করা হয়।
তালশহর রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
সরস্বতী রাজামণি

সরস্বতী রাজামণি ( ১৯২৮ - ১৩ জানুয়ারি, ২০১৮) ছিলেন ভারতীয় জাতীয় সেনাবাহিনীর (আইএনএ) একজন সৈনিক। সেনাবাহিনীর সামরিক গোয়েন্দা শাখায় কাজ করার জন্য তিনি সুপরিচিত। তিনি রানি ঝাঁসি ব্রিগেডের লেফটেন্যান্ট হয়েছিলেন। নীরা আর্য তার সহকর্মী ছিল।
তিনি সম্প্রতি ইউটিউবে 'ভয়েস অফ এ ইন্ডিপেন্ডেন্ট ইন্ডিয়ান' শীর্ষক একটি স্বল্পদৈর্ঘ্য ছবিতে উপস্থিত হয়েছিলেন।
রাজামনির জন্ম বার্মার রেঙ্গুনে (বর্তমান মিয়ানমারে ইয়াঙূ)। তার বাবা সোনার খনির মালিক ছিলেন এবং রেঙ্গুনের অন্যতম ধনী ভারতীয় ছিলেন। তার পরিবার ভারতীয় স্বাধীনতা আন্দোলনের কট্টর সমর্থক এবং এই আন্দোলনে অর্থ দিয়ে সাহায্য করছিল।
রেঙ্গুনে নেতাজি সুভাষ চন্দ্র বসুর ভাষণ থেকে অনুপ্রাণিত হয়ে ১৬ বছর বয়সী সরস্বতী তার সমস্ত গহনা আইএনএতে দান করেছিলেন। অল্প বয়সী মেয়ে নির্বোধভাবে গহনা দান করেছে বুঝতে পেরে নেতাজি তা ফিরিয়ে দেওয়ার জন্য তার বাড়িতে গিয়েছিলেন। তবে রাজমণি অনড় ছিলেন যে তিনি এটি সেনাবাহিনীর জন্যই ব্যবহার করবেন। তার দৃঢ় প্রতিজ্ঞায় মুগ্ধ হয়ে তিনি তার সরস্বতীর নামকরণ করেছিলেন।
১৯৪২ সালে, রাজামণি আজাদ আজাদ হিন্দ ফৌজেররানি ঝাঁসি রেজিমেন্টে নিযুক্ত হন এবং সেনাবাহিনীর সামরিক গোয়েন্দা শাখার অন্তর্ভুক্ত হোন।
প্রায় দুই বছর ধরে, রাজামণি এবং তার কিছু মহিলা সহকর্মী ছেলে হিসাবে ছদ্মবেশে তথ্য সংগ্রহ করেছিলেন। ছেলে হিসাবে সেজে থাকার সময় তার নাম ছিল মণি। একবার, তার এক সহকর্মী ব্রিটিশ সেনার হাতে ধরা পড়ে। তাকে উদ্ধার করার জন্য, রাজমণি নর্তকীর পোশাক পরে ব্রিটিশ শিবিরে অনুপ্রবেশ করেছিলেন। তিনি দায়িত্বরত ব্রিটিশ অফিসারদের নেশাগ্রস্থ করেছিলেন এবং তার সহকর্মীকে মুক্ত করেছিলেন। তারা পালানোর সময় একজন ব্রিটিশ রক্ষী রাজামনিকে তার পায়ে গুলি করেছিল, কিন্তু তারপরও উনি পালিয়ে আসতে সক্ষম হোন।
দ্বিতীয় বিশ্বযুদ্ধের পরে, রাজামনির পরিবার সোনার খনি সহ তাদের সমস্ত সম্পত্তি দান করে দিয়ে ভারতে ফিরে এসেছিল। ২০০৫ সালে একটি পত্রিকা জানিয়েছিল যে তিনি চেন্নাইতে বাস করছিলেন এবং মুক্তিযোদ্ধাদের পেনশন পেলেও, তিনি অত্যন্ত কষ্টে জীবন যাপন করছিলেন। তিনি তামিলনাড়ু রাজ্য সরকারের কাছে সাহায্যের জন্য আবেদন করেছিলেন তামিলনাড়ুর তৎকালীন মুখ্যমন্ত্রী জয়ললিতা তাকে পাঁচ লাখ টাকার এককালীন অনুদান এবং বিনা ভাড়ায় একটি আবাসন ফ্ল্যাট দিয়ে সহায়তা করেছিলেন।
তিনি ওড়িশার কটকের নেতাজি সুভাষ জন্মস্থান জাতীয় জাদুঘরের আইএনএ গ্যালারিতে স্বাক্ষর দান করেছেন।
২০১৬ সালে, ইপিক চ্যানেল তার গল্পটি টেলিভিশন সিরিজ আদ্রস্যায় দেখিয়েছিল।
মুক্তিযোদ্ধা শ্রী সরস্বতী রাজামণি ১৩ জানুয়ারী, ২০১৮ এ কার্ডিয়াক অ্যারেস্টে মারা গেলেন। তার শেষকৃত্য চেন্নাইয়ের রায়পেট্টাহের পিটার্স কলোনীতে অনুষ্ঠিত হয়েছিল।
ব্রাহ্মণবাড়িয়া রেলওয়ে স্টেশন

ব্রাহ্মণবাড়িয়া রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার সদর উপজেলার অবস্থিত জেলা শহরের প্রধান রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে ব্রাহ্মণবাড়িয়া রেলওয়ে স্টেশন তৈরি করা হয়।
মিঠাখালী ইউনিয়ন

মিঠাখালী ইউনিয়ন বাংলাদেশের খুলনা বিভাগের বাগেরহাট জেলার মোংলা উপজেলার একটি প্রশাসনিক অঞ্চল। এটি ৮৯.২০ কিমি (৩৪.৪৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১২,১৮৭ জন।
ভৌগোলিক অবস্থান অনুযায়ী উত্তরে: সোনাইলতলা ইউনিয়নপরিষদ, দক্ষিণে: সুন্দরবন ইউনিয়নপরিষদ, পশ্চিমে: চাঁদপাই ইউনিয়নপরিষদ, পূর্বে: মোড়েলগঞ্জ উপজেলার জিউধরা ইউনিয়ন পরিষদ।
সোনাইলতলা ইউনিয়ন

সোনাইলতলা ইউনিয়ন বাংলাদেশের খুলনা বিভাগের বাগেরহাট জেলার মোংলা উপজেলার একটি প্রশাসনিক অঞ্চল। এটি ৩৯.০০ কিমি২ (১৫.০৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৯,৮৫৪ জন।
চাঁদপাই ইউনিয়ন

চাঁদপাই ইউনিয়ন বাংলাদেশের খুলনা বিভাগের বাগেরহাট জেলার মোংলা উপজেলার একটি প্রশাসনিক অঞ্চল। এটি ৫৩.২২ কিমি২ (২০.৫৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৬৬২ জন।
চিলা ইউনিয়ন

চিলা ইউনিয়ন বাংলাদেশের খুলনা বিভাগের বাগেরহাট জেলার মোংলা উপজেলার একটি প্রশাসনিক অঞ্চল। এটি ৭৮.০৯ কিমি২ (৩০.১৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,০০৯ জন।
ভৌগোলিক অবস্থান অনুযায়ী ইউনিয়নটির উত্তরে- চাঁদপাই ইউনিয়ন,দক্ষিণে সুন্দবন, পূর্বেঃ সুন্দরবন ইউনিয়ন পশ্চিমে- পশুর নদী অবস্থিত।
পাঘাচং রেলওয়ে স্টেশন

পাঘাচং রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার সদর উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে পাঘাচং রেলওয়ে স্টেশন তৈরি করা হয়।
পাঘাচং রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
কোভিড-১৯

করোনাভাইরাস রোগ ২০১৯ বা কোভিড-১৯ মানুষের একটি সংক্রামক ব্যাধি যা গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস ২ (সার্স-কোভ - ২) নামক এক ধরনের ভাইরাসের আক্রমণে হয়ে থাকে। এই ব্যাধিটি সর্বপ্রথম ২০১৯ সালের ডিসেম্বর মাসে চীনে শনাক্ত করা হয়। পরবর্তীতে ২০২০ সালের প্রারম্ভে ব্যাধিটি বিশ্বব্যাপী ছড়িয়ে পড়ে এবং বৈশ্বিক মহামারির রূপ ধারণ করে। ব্যাধিটির সাধারণ উপসর্গ হিসেবে জ্বর, সর্দি এবং শ্বাসকষ্ট দেখা যায়। কিছু ক্ষেত্রে মাংসপেশীর ব্যথা, বারবার থুতু সৃষ্টি এবং গলায় ব্যথা দেখা যেতে পারে। বেশিরভাগ ক্ষেত্রেই উপসর্গগুলো নমনীয় আকারে দেখা যায়, কিন্তু কিছু গুরুতর ক্ষেত্রে ফুসুফুস প্রদাহ (নিউমোনিয়া) এবং বিভিন্ন অঙ্গের বিকলতাও দেখা যায়। সংক্রমিত হবার পরে এই ব্যাধিতে মৃত্যুর হার গড়ে ১.১%, যেখানে ২০ বছরের নিচের রোগীদের মৃত্যুর হার ০.২% এবং ৮০ বছরের ঊর্ধ্বে রোগীদের প্রায় ১৫%।
এই রোগ সাধারণত সংক্রমিত ব্যক্তির হাঁচি-কাশির মাধ্যমে সৃষ্ট বায়ুকণা থেকে ছড়ায়। এছাড়া সংক্রমিত ব্যক্তির জীবাণু হাঁচি-কাশির কারণে বা জীবাণুযুক্ত হাত দিয়ে স্পর্শ করার কারণে পরিবেশের বিভিন্ন বস্তুর পৃষ্ঠতলে লেগে থাকলে এবং সেই ভাইরাসযুক্ত পৃষ্ঠতল অন্য কেউ হাত দিয়ে স্পর্শ করে নাকে-মুখে-চোখে হাত দিলে করোনাভাইরাস নাক-মুখ-চোখের শ্লেষ্মাঝিল্লী দিয়ে দেহে প্রবেশ করে। আক্রান্ত হওয়ার ২-১৪ দিনের মধ্যে উপসর্গ দেখা দেয়; গড়ে ৫ দিনের মধ্যে উপসর্গ দেখা যায়। সাধারণত নাক কিংবা গলার শ্লেষা পরীক্ষাগারে নিয়ে বিপরীত প্রতিলিপিকরণ পলিমার শৃঙ্খল বিক্রিয়ার (rRT-PCR) মাধ্যমে রোগনির্ণয় করা হয়। এছাড়াও স্বাস্থঝুঁকি, বক্ষের সিটি চিত্রগ্রহণের (সিটি স্ক্যানের) মাধ্যমে ফুসফুস প্রদাহের (নিউমোনিয়ার) উপস্থিতি এবং উপসর্গ থেকেও ব্যাধিটি নির্ণয় করা যায়।
করোনাভাইরাস রোগ প্রতিরোধের জন্য ঘনঘন হাত ধোয়া, নির্দিষ্ট দূরত্ব বজায় রাখা, এবং অন্য কোনও ব্যক্তির সাথে ঘনিষ্ঠ সংস্পর্শ থেকে বিরত থাকা উচিত। সাধারণ ও সুস্থ ব্যক্তির মুখোশ (মাস্ক) ব্যবহার না করলেও চলবে কিন্তু আক্রান্ত ব্যক্তি কিংবা আক্রান্ত হয়ে থাকতে পারেন এমন ব্যক্তি এবং তাদের পরিচর্যার লোকেদের চিকিৎসা-মুখোশ (মাস্ক) ব্যবহার অপরিহার্য। কোভিড-১৯ এর কোনো টিকা কিংবা নির্দিষ্ট ভাইরাস নিরোধক নেই। উপসর্গুগলোর চিকিৎসা, সহায়ক যত্ন, অন্তরণ বা আইসোলেশন), এবং পরীক্ষার মাধ্যমে নিয়ন্ত্রণই করণীয়।
বিশ্ব স্বাস্থ্য সংস্থা (ডব্লিউএইচও) ২০১৯-২০২০ করোনাভাইরাস এর আক্রমণকে বৈশ্বিক মহামারি এবং আন্তর্জাতিক উদ্বেগের জনস্বাস্থ্য জরুরী অবস্থা (PHEIC) ঘোষণা করেছে। ছয়টি বিশ্ব স্বাস্থ্য সংস্থা অঞ্চলে এই ব্যাধির স্থানীয় সংক্রমণ দেখা গেছে।
এই ভাইরাসের ফলে আক্রান্তরা আপাতভাবে সুস্থ মনে হতে পারে, বা ফ্লু-এর মত উপসর্গ দেখা যেতে পারে। এর মধ্যে রয়েছে জ্বর, কাশি, শ্বাসকষ্ট। অপেক্ষাকৃত কম ক্ষেত্রে দেখা যায় ঊর্ধ্ব শ্বসনতন্ত্রের কিছু লক্ষণ যেমন হাঁচি, নাক দিয়ে পানি পড়া, গলাব্যথা ইত্যাদি। গ্যাস্টোইনটেস্টিনাল উপসর্গ যেমন বমি-বমিভাব, বমি, ডায়রিয়া ইত্যাদিও খুব কম কিছু ক্ষেত্রে দেখা যায়। চীনে সংঘটিত কিছু ক্ষেত্রে দেখা গেছে হৃদযন্ত্রের সমস্যা, যেমন বুক ব্যথা বা চেস্ট টাইটনেস এবং বুক ধড়ফড় করা বা পালপিটেশান। কিছুক্ষেত্রে এই ব্যাধির পরবর্তী ধাপ হিসেবে নিউমোনিয়া, একাধিক অঙ্গ বিকল এমনকি মৃত্যুও ঘটতে পারে।
অন্যান্য সংক্রমণের মত এক্ষেত্রেও আক্রান্ত ব্যক্তি সংক্রমিত হওয়ার কিছুদিন পরে উপসর্গ দেখাতে শুরু করে। এই সময়কে সুপ্তাবস্থা বলা হয়। কোভিড-১৯ রোগের সুপ্তাবস্থা সাধারণ ৫ থেকে ৬ দিন তবে তা ২ থেকে ১৪ দিনও হতে পারে। করোনা আক্রান্ত ব্যক্তির দেহে ভাইরাসটি ২১ দিন পর্যন্ত সক্রিয় থাকতে পারে বলছে বিশ্বস্বাস্থ্য সংস্থা (WHO)।<ref><nowiki>
ভাতশালা রেলওয়ে স্টেশন

ভাতশালা রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার সদর উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে ভাতশালা রেলওয়ে স্টেশন তৈরি করা হয়।
ভাতশালা রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
জোসেফা ফ্রান্সিসকো

জোসেফা "জিগি" ফ্রান্সিসকো (মৃত্যু: ২২ জুলাই ২০১৫) নারীর সমতা ও নারীর অধিকার বিষয়ক কর্মী ও গবেষক ছিলেন। নারীর অধিকারের সামাজিক মর্যাদা এবং অধিকার আদায়ের বোধ নিয়ে তিনি গবেষণা করেন। তিনি জাতিসংঘের সাথে ঘনিষ্ঠভাবে বিভিন্ন প্রকল্প পরিচালনা করেছেন।
শিক্ষাদান এবং লেখনীর মাধ্যমে তিনি তার প্রযুক্তিগত অভিজ্ঞতা, তার দৃষ্টিভঙ্গি এবং সামাজিক আন্দোলনের সূত্রপাত করেন তরুণ প্রজন্মের মধ্যে। ১৯৯৯ থেকে ২০০২ পর্যন্ত তিনি আইসিস ইন্টারন্যাশনালের সদস্য হিসেবে কাজ করেন। এই সংগঠনটি আন্তর্জাতিকভাবে নারীর অধিকার নিয়ে কাজ করে। পরবর্তীতে তিনি উইম্যান অ্যান্ড জেন্ডার ইনস্টিটিউট (ওয়াগি) নামক সংগঠনটির নির্বাহী পরিচালক হিসেবে তিনি দায়িত্ব পালন করেন। এই সংগঠনটি ১৯৯৯ সাল থেকে নারী অধিকার বিষয়ক নানাবিধ অনলাইন কোর্স পরিচালনা করত। তিনি নতুন যুগের নারীদের জন্য উন্নয়নের বিকল্প (ডেভেলপমেন্ট অল্টারনেটিভস ফর উইম্যান ইন আ নিউ এরা) তথা ডন নামক সংগঠনের সদস্য ছিলেন। সংগঠনটি বৈশ্বিক দক্ষিণ অঞ্চল থেকে নারীর কণ্ঠ ও দৃষ্টিভঙ্গি বিশ্বে ছড়িয়ে দেওয়ার কাজ করে থাকে। সংগঠনটির বৈশ্বিক সমন্বয়ক হিসেবে তিনি ২০০৮ থেকে ২০১৪ সাল পর্যন্ত কাজ করেন। জাতিসংঘ এবং ডন একত্রে এশিয়া-প্যাসিফিক অঞ্চলে কাজ করে চলে জিগির নেতৃত্বে। তাদের মধ্যকার কাজ "দ্য ফিউচার দ্য এশিয়া প্যাসিফিক উইম্যান ওয়ন্ট" নামে ২০১৫ সালে প্রকাশিত হয়। তিনি নারী নেতৃত্ব উন্নয়নের জন্য কাজ করে চলা মিরিয়াম কলেজে আন্তর্জাতিক সম্পর্ক বিভাগের বিভাগীয় প্রধান হিসেবে কর্মরত ছিলেন। দারিদ্র্য, জেন্ডার, উন্নয়ন এবং নারীবাদী আন্দোলনের ব্যাপারে তিনি গুরুত্বপূর্ণ গবেষণা করেন।
খোন্তাকাটা ইউনিয়ন

খোন্তাকাটা ইউনিয়ন বাংলাদেশের খুলনা বিভাগের বাগেরহাট জেলার শরণখোলা উপজেলার একটি প্রশাসনিক অঞ্চল। এটি ৩৮.৮৫ কিমি২ (১৫.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪২,৪০২ জন।
রায়েন্দা ইউনিয়ন

রায়েন্দা ইউনিয়ন বাংলাদেশের খুলনা বিভাগের বাগেরহাট জেলার শরণখোলা উপজেলার একটি প্রশাসনিক অঞ্চল।
এটি ৮৭.২৮ বর্গকিমি (৩৩.৭০ বর্গমাইল) এলাকা জুড়ে অবস্থিত।
২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,৪৯৫ জন।
সাউথখালী ইউনিয়ন

সাউথখালী ইউনিয়ন বাংলাদেশের খুলনা বিভাগের বাগেরহাট জেলার শরণখোলা উপজেলার একটি প্রশাসনিক অঞ্চল। এটি ৯৫.০৫ কিমি২ (৩৬.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,১০০ জন।
ভৌগোলিক অবস্থান অনুযায়ী ইউনিয়নটির উত্তরে- শরনখোলা উপজেলা,দক্ষিণে সাউথখালী ইউনিয়ন,পূর্বেঃ বাগেরহাট জেলার বড় নদী বলেশর, পশ্চিমে- সুন্দরবন অবস্থিত।
১৯৯৯ বঙ্গবন্ধু গোল্ডকাপ

১৯৯৯ বঙ্গবন্ধু গোল্ডকাপ বা "বঙ্গবন্ধু কাপ", বাংলাদেশ ফুটবল ফেডারেশন কর্তৃক বাংলাদেশের জাতির পিতা শেখ মুজিবুর রহমানের স্মরণে আয়োজিত আন্তর্জাতিক ফুটবল প্রতিযোগিতা। এটি ১৯৯৬ সালে প্রবর্তিত প্রতিযোগিতার দ্বিতীয় আসর। এই আসরে স্বাগতিক বাংলাদেশসহ চারটি মহাদেশের বয়সভিত্তিক দল, একক ক্লাব ও বিভিন্ন লিগ হতে গঠিত একাদশ সহ মোট ১২টি দল অংশ নেয়, যা অংশগ্রহণকারী দলসংখ্যার হিসেবে ২০২০ সাল পর্যন্ত সর্বোচ্চ। ১৯৯৯ সালের ২৭ আগস্ট হতে ৭ সেপ্টেম্বর পর্যন্ত এই আসর চলে। ফাইনালে জাপানের তৃতীয় বিভাগ লিগ একাদশ ৩-২ গোলে ঘানার অনূর্ধ্ব-২৩ অলিম্পিক দলকে হারিয়ে শিরোপা জিতে নেয়।
গ্রুপ-পর্বে ১২টি দল ৪টি গ্রুপে বিভক্ত হয়ে খেলেছে। প্রতি গ্রুপে ৩টি দল একে-অপরের সাথে একবার মুখোমুখি হয়েছে। সকল গ্রুপে সর্বমোট তিনটি করে মোট ১২টি খেলা রাউন্ড-রবিন পদ্ধতিতে অনুষ্ঠিত হয়েছে। বিজয়ী দল তিন পয়েন্ট, ড্র হলে এক পয়েন্ট পায় এবং পরাজিত হলে কোন পয়েন্ট লাভ করেনি। ৪ গ্রুপের শীর্ষস্থানীয় দল সেমি-ফাইনালে উত্তীর্ণ হয় এবং সেমি-ফাইনালে বিজয়ী দুই দল ফাইনাল খেলে।
এই আসরের ১৫টি ম্যাচের সবগুলি ঢাকার বঙ্গবন্ধু জাতীয় স্টেডিয়ামে আয়োজন করা হয়।
<onlyinclude></onlyinclude>
<onlyinclude></onlyinclude>
<onlyinclude></onlyinclude>
<onlyinclude></onlyinclude>
মধু নটরাজ

মধু নটরাজ (জন্ম: ২৪শে ফেব্রুয়ারি ১৯৭১) হলেন একজন ভারতীয় ধ্রুপদী ও সমসাময়িক নৃত্যশিল্পী এবং নৃত্য পরিকল্পক। তিনি বেঙ্গালুরুতে থাকেন।
নটরাজ ১৯৭১ সালের ২৪শে ফেব্রুয়ারি বেঙ্গালুরুতে জন্মগ্রহণ করেন। তাঁর পিতা ও মাতার নাম যথাক্রমে এম.এস.নটরাজন এবং ভারতীয় শাস্ত্রীয় নৃত্য শিল্পী মায়া রাও।
নটরাজ বেঙ্গালুরুর মাউন্ট কারমেল কলেজ থেকে বাণিজ্যে স্নাতক ডিগ্রি অর্জন করেন। তিনি বেঙ্গালুরুর নাট্য ইনস্টিটিউট অফ কত্থক অ্যান্ড কোরিওগ্রাফি থেকে নৃত্য শিখেছিলেন এবং এর সঙ্গে ভারতীয় বিদ্যা ভবনে সাংবাদিকতার কোর্সে ভর্তি হয়েছিলেন। তিনি ইন্দিরা গান্ধী রাষ্ট্রীয় মুক্ত বিশ্ববিদ্যালয় থেকে নৃবিজ্ঞানে স্নাতকোত্তর ডিগ্রি অর্জনের জন্য পড়াশোনা করেছেন।
মা মায়া রাও, পিসী চিত্রা ভেনুগোপাল এবং মুন্না শুক্লার অধীনে নটরাজ তাঁর কত্থক নৃত্যের প্রশিক্ষণ গ্রহণ করেছিলেন। তবে, কিশোরী বয়সে মধুর নাচের কোন ইচ্ছাই ছিলনা, ১৫ বছর বয়সেও অত্যন্ত জেদের সঙ্গে নৃত্যকে অস্বীকার করেছিলেন তিনি। পরবর্তী পাঁচ বছর ধরে, তিনি থিয়েটার থেকে চিত্রাঙ্কন, ব্যঙ্গচিত্র আঁকা থেকে শুরু করে বিজ্ঞাপন পর্যন্ত সমস্ত কিছু করেছিলেন। বেঙ্গালুরুর মাউন্ট কারমেল কলেজে বাণিজ্য নিয়ে পড়ার সময় তিনি এমন কিছু প্রকল্পের ধারণা তৈরির সুযোগ পেয়েছিলেন যেগুলির জন্য অর্থনীতি এবং পরিচালনার দক্ষতা প্রয়োজন আছে। কলেজে তাঁর শেষ বছরে, এমনকি, তিনি ক্যাট পরীক্ষার (ম্যানেজমেন্ট নিয়ে পড়ার জন্য প্রবেশিকা পরীক্ষা) জন্যও প্রস্তুতি নিচ্ছিলেন এবং পারদর্শী পরিচালন বিশেষজ্ঞ হওয়ার সমস্ত লক্ষণ তাঁর মধ্যে ছিল। কিন্তু সেইসময় তিনি দিল্লির একটি নৃত্য কর্মশালায় যোগ দিয়েছিলেন। সেই কর্মশালায় সারা বিশ্বের সমসাময়িক নৃত্যশিল্পীরা জড়ো হয়েছিলেন। সেখানে সারা পিয়ারসন তাঁকে মুগ্ধ করেন এবং নৃত্য শিল্পী হবার সিদ্ধান্ত নিয়ে ফেলেন।
নটরাজ নিউ ইয়র্কের জোসে লিমন সেন্টারের ক্যারেন পটারের কাছ থেকে সমসাময়িক নৃত্যে তাঁর প্রশিক্ষণ নিয়েছিলেন। তিনি ক্যারেন পটার এবং সারা পিয়ারসনের প্রশিক্ষণে শিখেছিলেন।
তিনি ভারতের লোক ও সামরিক নৃত্যে প্রশিক্ষণ নিয়েছেন এবং বি.কে.এস আয়েঙ্গার কৌশল ব্যবহার করে যোগাসন শিখেছেন।
তিনি ভারতীয় বিদ্যা ভবন থেকে সাংবাদিকতা অধ্যয়ন করেছিলেন, এবং ২০১৮ সালের হিসেব অনুযায়ী তিনি ইন্দিরা গান্ধী ওপেন বিশ্ববিদ্যালয় থেকে নৃবিজ্ঞানে স্নাতকোত্তর ডিগ্রি অর্জনের জন্য পড়ছেন।
১৯৯৫ সালে, নটরাজ স্টেম (স্পেস. টাইম. এনারজি. মুভমেন্ট) ডান্স কাম্পানি নামে একটি নাট্য সংস্থা স্থাপন করেছিলেন। এটি নাট্য ইনস্টিটিউট অফ কত্থক অ্যান্ড কোরিওগ্রাফির পরিবেশন বিভাগ।
নটরাজ বিভিন্ন নৃত্য উৎসবে নৃত্য পরিবেশন করেছেন, এগুলির মধ্যে আছে খাজুরাহোতে অনুষ্ঠিত খাজুরাহো উৎসব; দিল্লির পুরানা কিল্লা উৎসব; আহমেদাবাদের সঙ্গীত নাটক অকাদেমি আয়োজিত নৃত্য কৃতি; ব্যাবিলনের উৎসব; দিল্লি, লখনউ এবং কানাডায় অনুষ্ঠিত কত্থক মহোৎসব, টরন্টোয় অনুষ্ঠিত কলানিধি আন্তর্জাতিক নৃত্য উৎসব।
২০১০ সালে সৃজনশীল ও পরীক্ষামূলক নৃত্যের ক্ষেত্রে তাঁর প্রতিভার জন্য নটরাজকে সঙ্গীত নাটক অকাদেমি থেকে ওস্তাদ বিসমিল্লাহ খান যুব পুরস্কার দেওয়া হয়েছিল। ইন্ডিয়া টুডে থেকে পুরস্কৃত করা ৫০ জন যুব অর্জনকারীর মধ্যে তিনি একজন। ২০১১ সালে তিনি মোহন খোকর পুরস্কারও পেয়েছিলেন।
নাটরাজ পড়তে ভাল বাসেন এবং তিনি নাচ থেকে শুরু করে মহিলাদের সমস্যা ইত্যাদি বিভিন্ন বিষয় নিয়ে লেখেন।
ইলিয়ানা সিটারিস্টী

ইলিয়ানা সিটারিস্টী হলেন একজন ইতালীয় বংশোদ্ভূত ওডিশি এবং ছৌ নৃত্যশিল্পী এবং ভারতের ভুবনেশ্বর ভিত্তিক নৃত্য প্রশিক্ষক। ১৯৯৫ সালে তিনি যুগান্ত চলচ্চিত্রের জন্য শ্রেষ্ঠ কোরিওগ্রাফার হিসেবে ৪৩ তম জাতীয় চলচ্চিত্র পুরস্কার লাভ করেন এবং ২০০৬ সালে ওডিশিতে অবদানের জন্য প্রথম বিদেশি বংশোদ্ভূত নৃত্যশিল্পী হিসেবে পদ্মশ্রী পদকে ভূষিত হন।
সিটারিস্টী ইতালির বেরগামোর বাসিন্দা, তিনি ইতালির রাজনৈতিক দল ডেমোক্রেজিয়া ক্রিশ্চিয়ানার শীর্ষস্থানীয় রাজনীতিবিদ সেভেরিনো সিটারিস্টীর মেয়ে। কথকলি শেখার সিদ্ধান্ত নেওয়ার আগে তিনি ইতালির ঐতিহ্যবাহী এবং পরীক্ষামূলক থিয়েটারে অভিনেত্রী হিসাবে পাঁচ বছর কাটিয়েছিলেন।
তিনি কেরালায় চলে আসেন, সেখানে তিনি তাঁর কথাকলি গুরু কৃষ্ণন নাম্বুদারীর পরামর্শে ওড়িশায় যাওয়ার আগে তিনি কাথকলির শেখার জন্য তিনটি কঠোর মাস অতিবাহিত করেছিলেন।
১৯৭৯ সাল থেকে তিনি ওড়িশায় বসবাস করছেন। তিনি 'সাইকোঅ্যানালাইসিস অ্যান্ড ইস্টার্ন মিথলজি' বিষয়ে একটি গবেষণামূলক প্রবন্ধ সহ দর্শনশাস্ত্রে ডক্টরেট ডিগ্রি লাভ করেন।
সিটারিস্টী গুরু কেলুচরণ মহাপাত্রের অধীনে ওডিশি অধ্যয়ন করেন এবং ১৯৯৪ সালে তার নিজস্ব নৃত্যের স্কুল চালু করেন। সিটিরিস্টী ময়ূরভঞ্জ ছৌয়েরও একজন প্রবক্তা, এটি তিনি গুরু হরি নায়কের কাছে শিখেছিলেন এবং ভুবনেশ্বরের সংগীত মহাবিদ্যালয় থেকে ছৌয়ের আচার্য উপাধি লাভ করেন। তিনি ১৯৯৬ সালে আর্ট ভিশন একাডেমি প্রতিষ্ঠা করেন, যেটি থিয়েটার, সংগীত, নৃত্য এবং চিত্রকলার মতো বিভিন্ন শৈল্পিক বিভাগের ধারণাগুলি ভাগ করে নেওয়ার প্ল্যাটফর্ম হিসাবে কাজ করে। একাডেমি ওডিশি এবং ছৌয়ের ক্লাসও পরিচালনা করে।
ইলিয়ানা সিটারিস্টী ওডিশি এবং ছৌয়ে অভিনব কোরিওগ্রাফিক প্রযোজনার জন্য বিখ্যাত, যা প্রাচ্য এবং পাশ্চাত্য উভয় থেকে বিষয়বস্তু এবং শৈলী একত্রিত করেছে। ছৌয়ে তাঁর কয়েকটি উল্লেখযোগ্য প্রযোজনা হলো- গ্রীক রূপকথা ওভিডের মেটামরফসিস এর উপর ভিত্তি করে 'ইচো এবং নার্সিসাস', জাপানী কবিতা হাইকুর উপর ভিত্তি করে 'দ্য জার্নি', চীনা দর্শন য়িন এবং য়াং এর উপর ভিত্তি করে 'ইমেজেস অফ চেঞ্জ' এবং মায়া অ্যাঞ্জেলোর এপোনিমাস কবিতা অবলম্বনে 'স্টিল আই রাইজ'। ওড়িশিতে 'মায়া দর্পন', ওড়িশার ইতিহাস এবং সাংস্কৃতিক ভূগোল নিয়ে 'মহানদী: এবং প্রবাহিত নদী', মাদার তেরেসা এবং শরনম, ত্রি বিশ্বাসী মহিলাদের উদাহরণ যারা তাদের সন্দেহজনক অতীত সত্ত্বেও মুক্তি লাভ করেছে তাদের জীবনীর উপর ভিত্তি করে রচিত 'করুণা', তার কয়েকটি উল্লেখযোগ্য সুর রচনা।
১৯৯৬ সালে জাতীয় চলচ্চিত্র পুরস্কার পাওয়া অপর্ণা সেন পরিচালিত বাংলা চলচ্চিত্র যুগান্তর ছাড়াও সিটারিস্টী এম.এফ. হুসেনের মীনাক্ষী: তিন শহরের গল্প (২০০৪) এবং গৌতম ঘোষের আবার অরণ্যে (২০০৩) চলচ্চিত্রে কোরিওগ্রাফি করেছেন। সিটারিস্টী তিনটি বইও লিখেছেন। ২০০১ সালে তিনি দ্য মেকিং অফ এ গুরু: কেলুচরণ মহাপাত্র, হিজ লাইফ অ্যান্ড টাইমস, ২০১২ সালে ট্র্যাডিশনাল মার্শাল প্র্যাক্টিস ইন ওড়িশা এবং ২০১৬ সালে মাই জার্নি, টেল অফ টু বার্থ প্রকাশ করেন।
সিটারিস্টী দূরদর্শনের একজন ´এ´ গ্রেড শিল্পী। ১৯৯২ সালে তাকে 'নৃত্য শিল্পের জন্য লিওনাইড ম্যাসিন' উপাধি দেওয়া হয়। ১৯৯৬ সালে তিনি অপর্ণা সেনের বাংলা চলচ্চিত্র যুগান্তে (১৯৯৫) কাজ করার জন্য শ্রেষ্ঠ কোরিওগ্রাফির জন্য জাতীয় চলচ্চিত্র পুরস্কার লাভ করেন। তিনি আইসিসিআর-তে ‘অসামান্য শিল্পী’ হিসাবে তালিকাভুক্ত হয়েছেন।
তিনি মুম্বাইয়ের সুর সিঙ্গার সংসদ প্রদত্ত 'রাজেশ্বর পুরস্কার'ও লাভ করেছেন। ওডিশিতে অবদানের জন্য ২০০৬ সালে তাঁকে ভারত সরকার পদ্মশ্রী পদকে ভূষিত করে। ২০০৮ সালে ইতালি সরকার তাকে অর্ডার অফ দ্য স্টার অব ইটালিয়ান সলিডারিটি এর সদস্য হিসাবে অন্তর্ভুক্ত করে।
মৌগাতি ইউনিয়ন

মৌগাতি ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি প্রশাসনিক অঞ্চল। 
ভাষা:নেত্রকোনীয়া আঞ্চলিক ভাষা, বাংলা, ইংরেজি এবং হিন্দি।
ধর্ম:ইসলাম এবং সনাতন ধর্ম।
জাতি: বাঙালি,হদি এবং চাঁটগাইয়া।
কলেজ:
উচ্চ বিদ্যালয়:
নিম্ন মাধ্যমিক বিদ্যালয়:
কিন্ডার গার্টেন
অন্যান্য
মসজিদ: ৬৮টি (আনুমানিক)
মন্দির: ৬টি
মৌগাতি বাজার সংলগ্ন বাদে সুবুন্দিয়া গ্রামে বেশ কিছু হদি সম্প্রদায়ের পরিবার বসবাস করে। হদি সম্প্রদায় সনাতন ধর্মাবলম্বী (ক্ষত্রিয়) এবং বাঁশ-বেত শিল্পে খুব‌ই দক্ষ। তারা বাঁশ ও বেত দিয়ে খাঁচা,ঝুড়ি,ডাইলা,কুলা,পাইলাম মাছ ধরার বাইড়সহ নানান ধরনের প্রয়োজনীয় সামগ্রী তৈরি করে চুঁচুঁয়া বাজারে বিক্রি করে এবং জীবিকা নির্বাহ করে।
(১) চাতল বিল,চুঁচুঁয়া
(২) ভাওয়াল বিল,কাঞ্চনপুর
(৩) শেখ রাসেল মিনি স্টেডিয়াম
(৪) চাঁন মিয়ার মাজার শরীফ,খাটপুরা
(৫) এস.এস. ডেইরী এন্ড ফিশারিজ,তেলীগাতি-হাপানিয়া
(৬) কংস নদী, পূর্বডহর
খাদ্যাভ্যাস: এ অঞ্চলে ভাত,মাছ,শুটকি ও সিদল সবচেয়ে জনপ্রিয় খাবার। এছাড়াও অন্যান্য বাঙালি খাবার‌ও খাওয়া হয়। যেমন:-
• সিদল ভর্তা
• শুটকি ভর্তা 
• কুমড়া পাতায় সিদলের পুলি 
• মাছের ঝোল 
• শাক-সবজি সহকারে সিদল/শুটকি
পিঠা: চ‌ই পিঠা (ম্যারা পিঠা),দামড়া পিঠা,তালের পিঠা,পোয়া পিঠা,চডা পিঠা,কড়কড়ি,পাপড়া ইত্যাদি।
রোদে শুকিয়ে খাদ্য সংরক্ষন: এ অঞ্চলে বিভিন্ন ধরনের মাছ থেকে শুরু করে "গরুর মাংস,আম,বরই,জলপাই,পাটশাক,নিম পাতা" ইত্যাদি খাবার রোদে শুকিয়ে দীর্ঘদিন সংরক্ষণ করার রেওয়াজ রয়েছে।
এ অঞ্চলে লোকসংস্কৃতি ও বিভিন্ন গ্রামীণ রেওয়াজ পালিত হয়। মুসলিম এবং হিন্দু উভয় ধরনের বিয়েতেই নদী বা পুকুর থেকে কলসী ভরে আমপাতা দিয়ে পানি এনে বর,কনেকে গোসল/স্নান করানো হয় এবং বিয়ের লোকজ গীত গাওয়া হয়।এমনকি খাৎনার অনুষ্ঠানেও এই নিয়ম পালন করা হয়। আনুষ্ঠানিক গোসলে মাথায় ধান ও দূর্বা দিয়ে মঙ্গল কামনা করা হয়। অতিথি আপ্যায়নে চিরায়ত ধারা এখানেও বিদ‌মান। 
গৃহ
চুঁচুঁয়া বাজার হলো মৌগাতী ইউনিয়নের সবচেয়ে বড় এবং গুরুত্বপূর্ণ বাজার। 
আরো কিছু হাট-বাজার হলো:- 
• হাটখলা বাজার 
• আসন‌উড়া বাজার 
• মৌগাতী বাজার 
• সঙ্গীতশিল্পী বারী সিদ্দিকী
লোকজ বিভিন্ন খেলাধুলা (যেমন:-কাবাডি,দাড়িয়াবান্ধা,গোল্লাছুট,কাঠবৌচি,ইত্যাদি) এই অঞ্চলে জনপ্রিয়। আধুনিক খেলাধুলার মধ্যে ফুটবল এবং ক্রিকেট অতি জনপ্রিয়। শেখ রাসেল মিনি স্টেডিয়ামে প্রতিদিন‌ ক্রিকেট এবং ফুটবল ম্যাচের আয়োজন হয়।
বর্তমান চেয়ারম্যান- মোস্তাফিজুর রহমান আবুনি
মেদনী ইউনিয়ন

মেদনী ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
ঠাকুরাকোণা ইউনিয়ন

ঠাকুরাকোণা ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
রৌহা ইউনিয়ন, নেত্রকোণা সদর

রৌহা ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি।
শিক্ষার হার :
অতীতে শিক্ষার হার কম থাকলেও দিনেদিনে এই হার ক্রমশ বাড়তেছে ।
শিক্ষা প্রতিষ্ঠান
১.ভাষা সৈনিক আবুল হোসেন কলেজ ও লোকসাহিত্য গবেষণা একাডেমি
২.রুজেল শিক্ষাপল্লী মডেল টেকনিক্যাল কলেজ
নেত্রকোনার প্রধান নদী মগড়া নদীর উৎপত্তিস্থল হচ্ছে এই ইউনিয়নে। এছাড়াও সোয়াই নদী এবং ধলাই নদীর মোহনা রয়েছে এই ইউনিয়নে। অর্থাৎ রৌহা ইউনিয়নে রয়েছে তিনটি নদী। নদীগুলোর নাম হচ্ছে মগড়া, সোয়াই এবং ধলাই। 
বর্তমান চেয়ারম্যান-
চল্লিশা ইউনিয়ন

চল্লিশা ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি।
উত্তর এবং উত্তর পশ্চিমে রৌহা ইউনিয়ন , পশ্চিমে নারান্দিয়া ইউনিয়ন , পূর্বে নেত্রকোনা পৌরসভা , দক্ষিণে - দক্ষিণ বিশুউড়া ইউনিয়ন।
ইউনিয়নে শিক্ষা প্রতিষ্ঠান আছে, মোক্তাল হোসেন উচ্চ বিদ্যালয় (১৯৬৪) , মৌলভী নগর উচ্চ বিদ্যালয় , হেনা ইসলাম কলেজ (২০১১), শাপলা বিদ্যা নিকেতন (২০০৩)। 
নেত্রকোনার প্রধান নদী মগড়া নদী প্রবাহিত হচ্ছে এই ইউনিয়নে। রেলব্রিজ থেকে এই নদী সুন্দরভাবে দেখা যায়। 
বর্তমান চেয়ারম্যান- সৈয়দ মাহবুব-উল-মজিদ
প্রাক্তন কয়েকজন চেয়ারম্যান - 
মোক্তাল হোসেন
আব্দুল বারেক
আলাউদ্দিন
আব্দুল জব্বার ফকির
আবুল কাশেম ফকির
আমতলা ইউনিয়ন

আমতলা ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
কাইলাটি ইউনিয়ন

কাইলাটি ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি।
কাইলাটি ইউনিয়ন এর গ্রাম সমুহ এবং জনসংখ্যা:
গ্রামভিত্তিক লোকসংখ্যা
১. অনন্তপুর ১০৬৫
২. অরঙ্গবাদ ৫০৪১
৩. কুতুবপুর ২৬৮
৪. কাওয়ালীকোণা ৬২৩
৫. কান্দি ৬৬২
৬. খাসকান্দি ৬০৮
৭. চাপান ৯২৮
৮. চরপাড়া ৫৬৬
৯. ছোট কাইলাটি ৭৬৮
১০. দরুণবালী ৩৮০৩
১১. নওধার ৪১৬
১২. পেড়ারগাতি ৪০৬
১৩. ফচিকা ১৫৯৪
১৪. বালুয়াকান্দা ৮৮১
১৫. বড় কাইলাটি ৫৫৬৫
১৬. বনোয়াপাড়া ৬৮২
১৭. বটতলা ৮৮১
১৮. বাণীপুর ১৫৩
১৯. বিচিপাড়া ৪৪৫
২০. ভাসাপাড়া ২৫৬
২১. মৌজেবালী ২০৪৯
২২. মাধবপুর ২৭৩
২৩. মৈশাখালী ৪৮১
২৪. শিবনিবাস ২০৮
২৫. ষোলপাই ৫৭১
২৬. সিদলাউড় ৩৩৮
২৭. স্বল্পইকান্দি ৩১৯
২৮. সাতবেড়ীকান্দা ১১৫৩
২৯. হাইলোড়া ২৫৯৮
৩০. হরিপুর ৩২৮
তথ্যসূত্র- আদমশুমারী ২০১১ প্রতিবেদন।
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
১. মাওলানা মুহাম্মাদ আব্দুল মতিন
২. মাওলানা আবুল হুসাইন
৩. এ বি এম নজরুল ইসলাম
৪. ইসমাইল শেখ 
৫. ছমির সরকার 
বর্তমান চেয়ারম্যান- নাজমুল হক
লক্ষ্মীগঞ্জ ইউনিয়ন

লক্ষীগঞ্জ ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
দক্ষিণ বিশিউরা ইউনিয়ন

দক্ষিণ বিশিউরা ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি।
স্থানঙ্ক:২৪°৫২′২৪″ উত্তর ৯০°৪৩′৪৭″ পূর্ব
শিক্ষার হার: 
শিক্ষা প্রতিষ্ঠান
উচ্চ বিদ্যালয়:
প্রাথমিক বিদ্যালয়:
কিন্ডার গার্টেন:
এছাড়া অনেক গুলো প্রাথমিক বিদ্যালয়, মাদ্রাসা ও বেসরকারি শিক্ষা প্রতিষ্ঠান রয়েছে।
বর্তমান চেয়ারম্যান-
মদনপুর ইউনিয়ন, নেত্রকোণা সদর

মদনপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি ঐতিহাসিক এবং গুরুত্বপূর্ণ একটি ইউনিয়ন ।
শিক্ষার হার :
শিক্ষা প্রতিষ্ঠান
হযরত শাহ সুলতান কমর উদ্দিন রুমি (রহঃ)এর মাজার শরীফ,মদনপুর,নেত্রকোনা।
বর্তমান চেয়ারম্যান-
কালিয়ারা গাবরাগাতি ইউনিয়ন

কালিয়ারা গাবরাগাতি ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি ইউনিয়ন।
কালিয়ারা গাবরাগাতী ইউনিয়নের পূর্বে বারহাট্টা উপজেলা পশ্চিমে পূর্বধলা উপজেলা উত্তরে দূর্গাপুর ও কলমাকান্দা উপজেলা ও দক্ষিণে নেত্রকোণা সদর উপজেলা অবস্থিত।
ইউনিয়নের অন্তর্ভুক্ত গ্রামের তালিকা:
শিক্ষা প্রতিষ্ঠান:
উচ্চ বিদ্যালয়: 
প্রাথমিক বিদ্যালয়:
বর্তমান চেয়ারম্যান-
সিংহের বাংলা ইউনিয়ন

সিংহের বাংলা ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান- বীর মুক্তিযোদ্ধা আব্দুর রহিম
নিরুপমা রাজেন্দ্র

নিরুপমা রাজেন্দ্র হলেন ভরতনাট্যম এবং কত্থক নৃত্যের একজন উল্লেখযোগ্য ভারতীয় শাস্ত্রীয় নৃত্যশিল্পী। তিনি কর্ণাটকের ব্যাঙ্গালোরে থাকেন। নিরুপমা এবং তাঁর স্বামী রাজেন্দ্র () একসঙ্গে কত্থক পরিবেশন করেন। নৃত্যকে আরও সহজলভ্য করার লক্ষ্যে তাঁরা ১৯৯৪ সালে অভিনব নৃত্য কোম্পানি প্রতিষ্ঠা করেন। তাঁরা ঐতিহ্যগত এবং সমসাময়িক নৃত্য শৈলীকে মিশ্রিত করে নতুন ধরণের নৃত্যশৈলী সৃষ্টির জন্য পরিচিত। এই নৃত্য জুটি অনেকগুলি অনেক নৃত্য প্রদর্শন করেছেন, তাঁরা নাট্য ময়ূরী ও নাট্য ময়ূরা (১৯৯৮), কর্ণাটক কলাশ্রী (২০১১) এবং নৃত্য চূড়ামণি সহ বেশ কয়েকটি পুরস্কার পেয়েছেন। 
ছোটবেলা থেকেই নিরুপমার নাচের প্রতি ঝোঁক ছিল। তিনি পাঁচ বছর বয়সে ভরতনাট্যমে তাঁর আনুষ্ঠানিক প্রশিক্ষণ শুরু করেন। তিনি নাচকে অভিব্যক্তির একটি প্রধান রূপ হিসাবে দেখেছিলেন এবং এই অনুভব মানুষের সাথে ভাগ করে নিয়ে আনন্দ পেতেন। গুরু মায়া রাও- এর তত্ত্বাবধানে কত্থক নৃত্যের প্রতি তাঁর অনুরাগ শুরু হয়। তিনি ছোটবেলায় কত্থক এবং ভরতনাট্যম উভয়ই শিখেছিলেন।
কিশোর বয়সেই রাজেন্দ্রের সঙ্গে নিরুপমার দেখা হয়েছিল, তিনি এবং রাজেন্দ্র উভয়েই তাঁদের গুরু মায়া রাও এর কাছে প্রশিক্ষণ নিচ্ছিলেন। নিরুপমা ব্যাঙ্গালোরের মাউন্ট কারমেল কলেজের একজন প্রাক্তন ছাত্র। ২৫ বছর বয়সে, তাঁরা বিয়ে করেন এবং তরুণ নৃত্যশিল্পী হিসাবে নৃত্যজীবন শুরু করেন, তাঁরা পরিদর্শন শিল্পকলাকে নিজেদের ভবিষ্যত জীবন হিসেবে বেছে নিয়েছিলেন। দম্পতি অভিজ্ঞ হওয়ার সাথে সাথে তাঁদের যাত্রাপথ ছিল পরীক্ষা, প্রশিক্ষণ এবং অনুশীলন দিয়ে সাজানো। আজ তাঁরা শিল্পী হিসাবে ব্যাপকভাবে স্বীকৃত, তাঁরা তাঁদের নৃত্য সংস্থা "অভিনব"-এর মাধ্যমে কত্থকে একটি নতুন এবং আধুনিক মোড় দিয়েছেন। 
১৯৯৪ সালে "অভিনব" প্রতিষ্ঠিত হয়েছিল একটি উদ্দেশ্য নিয়ে। সেটি ছিল ভারত এবং সারা বিশ্বের দর্শকদের কাছে ঐতিহ্যবাহী ভারতীয় নৃত্যের ধরনগুলিকে সহজলভ্য করে তোলা। নৃত্য সংস্থাটি বিভিন্ন নৃত্য পরিকল্পনা করেছে যেখানে ঈশ্বর এবং প্রকৃতি উভয়েই মূর্ত হয়েছে।
ঐতিহ্যের সাথে গভীরভাবে জড়িত, এই জুটি একটি অনন্য উপস্থাপনা শৈলী নিয়ে এসেছেন। ঐতিহ্যগত ও সমসাময়িক নৃত্যের সঙ্গে তাঁরা জ্যাজ, স্প্যানিশ, আফ্রো এবং ওয়ার্ল্ড মিউজিকের মতো সঙ্গীত ঘরানার সংমিশ্রণ করেছেন। ঐতিহ্যগত শিল্পের সাথে সমসাময়িককে একীভূত করার শৈলীটি কুমুদিনী লাখিয়া দ্বারা অনুপ্রাণিত হয়েছিল। অভিনব নৃত্য কোম্পানি শাস্ত্রীয় নৃত্যকে পুনরুজ্জীবিত করেছে, শিল্পের মৌলিকত্বের কথা মাথায় রেখে। তাঁদের মূল লক্ষ্য ছিল নতুন কৌশল এবং শৈলী অন্তর্ভুক্ত করার সময় নৃত্যের প্রকৃত নির্যাসটি ধরে রাখা।
নিরুপমা, তাঁর কর্মজীবন জুড়ে, বিভিন্ন ইভেন্টের জন্য নৃত্যপরিকল্পনা করেছেন এবং পরিবেশন করেছেন। তাঁদের নৃত্য কোম্পানি মদনোৎসভ নামে একটি বার্ষিক উৎসবের আয়োজন করে, যেখানে জীবন এবং বসন্ত ঋতুর উদযাপন করা হয়। কিছু উল্লেখযোগ্য পরিবেশনা হল:
পরিবেশন শিল্পকলার ক্ষেত্রে তাঁদের অসাধারণ অবদানের জন্য, এই জুটি বিভিন্ন পুরস্কার পেয়েছেন যেমন:
শ্রেষ্ঠ অভিনেতা বিভাগে ফিল্মফেয়ার পুরস্কার - তামিল

শ্রেষ্ঠ অভিনেতা বিভাগে ফিল্মফেয়ার পুরস্কার - তামিল হল ফিল্মফেয়ার পুরস্কার দক্ষিণ অনুষ্ঠানে প্রতি বছর সেরা তামিল ভাষার চলচ্চিত্রের অভিনেতাকে প্রদত্ত পুরস্কার। ১৯৭২ সাল থেকে এই পুরস্কার প্রদান করা হচ্ছে।
রান্দা সিনিয়রা

রান্দা সিনিয়রা ফিলিস্তিনি নারী অধিকার এবং মানবাধিকার কর্মী। আন্তর্জাতিক আইন, মানবাধিকার এবং মানবিক আইন ইত্যাদির উপর তার প্রায় তিন দশকেরও বেশি সময়ের অভিজ্ঞতা রয়েছে। বিভিন্ন সামাজিক প্রতিষ্ঠান, ইউএস এজেন্সি এবং আঞ্চলিক, জাতীয় ও আন্তর্জাতিক পর্যায়ের প্রতিষ্ঠানে প্রয়োজনীয় পরিবর্তন আনার জন্য তিনি কাজ করেছেন।
সিনিয়রা আল-হকের নারী অধিকার বিষয়ক গবেষক ও সমন্বয়ক হিসেবে তার কর্মজীবন শুরু করেন। ২০০১-২০০৫ সালের মধ্যে তিনি এই প্রতিষ্ঠানের পরিচালক হিসেবে যুক্ত হন। তিনি এর আগে ১৯৯৭ থেকে ২০০১ সালের মধ্যে ডব্লিউসিএলএসি'র এডোভোকেসি এবং নেটওয়ার্কিং বিভাগের প্রধান হিসেবে দায়িত্ব পালন করেছেন। ইন্ডিপেনডেন্ট কমিশন ফর হিউম্যান রাইটস ইন প্যালেস্টাইনের জ্যেষ্ঠ নির্বাহী প্রকৌশলী হিসেবে কাজ করেন।
প্রথম ফিলিস্তিনি নারী আন্দোলনকর্মী হিসেবে তিনি জাতিসংঘের নিরাপত্তা পরিষদে বক্তৃতা করেন। ইজরায়েল দখলকৃত অঞ্চলে নারীরাই সবচেয়ে বেশি নির্যাতনের শিকার বলে তিনি প্রস্তাব করেন।
হরিহর শেঠ

হরিহর শেঠ () (১৪ ডিসেম্বর ১৮৭৮ — ১০ মার্চ ১৯৭২) একজন বিদগ্ধ বাঙালি সাহিত্যিক ও ইতিহাসবেত্তা।
হরিহর শেঠের জন্ম পশ্চিমবঙ্গের হুগলি জেলার চন্দননগরের পালপাড়ায়। পিতার নাম নিত্যগোপাল শেঠ আর মায়ের নাম কৃষ্ণভামিনী দেবী। তৎকালীন শিক্ষিত বঙ্গসমাজে হরিহর শেঠের বিশেষ পরিচয় ছিল। 'প্রবাসী', 'ভারতবর্ষ', 'মাসিক বসুমতী' 'বঙ্গবাণী', 'ভারতী', 'বিচিত্রা', 'প্রদীপ' প্রভৃতি পত্র-পত্রিকায় নিয়মিত লিখতেন। চন্দননগরের বিভিন্ন সমাজের সেবামূলক বহু কাজ করতেন। ফরাসি সরকার প্রবর্তিত উপনিবেশ শহর চন্দননগর ১৯৪৯ খ্রিস্টাব্দের ১৯ শে জুনের গণভোট স্বাধীন হওয়ার পর তিনি প্রথম সভাপতি মনোনীত হন। আধুনিক চন্দননগর গঠনে তার ভূমিকা অনস্বীকার্য। ১৯২০ খ্রিস্টাব্দে চন্দননগরে প্রথম মহিলা উচ্চ বিদ্যালয় 'কৃষ্ণভামিনী নারীশিক্ষা মন্দির' গঠন করেন। বিশাল পাঠাগার সঙ্গে নাট্যমঞ্চ নিয়ে 'নিত্যগোপাল স্মৃতি মন্দির', অঘোরচন্দ্র শেঠ প্রাইমারি স্কুলসহ দুটি প্রাথমিক বিদ্যালয় তিনি স্থাপন করেন। তিনিবঙ্গীয় সাহিত্য পরিষদের আজীবন সদস্য এবংরবীন্দ্রনাথ ঠাকুরের সভাপতিত্বে চন্দননগরের জাহ্নবী আবাসে (বর্তমানে রবীন্দ্র ভবনে) ১৯৩৭ খ্রিস্টাব্দে অনুষ্ঠিত বিংশতি বঙ্গীয় সাহিত্য সম্মেলনের প্রধান সংগঠক ছিলেন। ফরাসি সরকার তাঁকে ১৯৩৪ খ্রিস্টাব্দে ' 'লেজিয়ঁ দনার' বা 'Chevalier de I'Ordre National de la Legion d'honneur' এবং ১৯৩৫ খ্রিস্টাব্দে ' Officer de I'instruction publique' এবং ১৯৩৬ খ্রিস্টাব্দে 'Officer d'Academie' উপাধি প্রদান করে। 'স্বদেশী বাজার' পত্রিকার সম্পাদক দুর্গাদাস শেঠ হরিহরের অনুজ।
হরিহর শেঠের উল্লেখযোগ্য কীর্তি হল 'প্রাচীন কলিকাতা পরিচয়' নামে মহানগর কলকাতার পূর্ণাঙ্গ ইতিহাস রচনা। তাছাড়া তার রচিত 'চন্দননগর পরিচয়' হল তৎকালীন ফরাসি উপনিবেশের সামাজিক ও সাংস্কৃতিক ইতিহাসের একটি প্রামাণ্য গ্রন্থ। হরিহর শেঠ রচিত অন্যান্য উল্লেখযোগ্য গ্রন্থ হল -
তিতাস কমিউটার

তিতাস কমিউটার (ট্রেন নং ৩৩-৩৪-৩৫-৩৬) বাংলাদেশ রেলওয়ে কর্তৃক পরিচালিত বাংলাদেশের একটি যাত্রীবাহী ট্রেন পরিষেবা। ৩৩ ও ৩৬ নং ট্রেন ঢাকা–আখাউড়া জংশন এবং ৩৪ ও ৩৫ নং ট্রেন ঢাকা–ব্রাহ্মণবাড়িয়া রুটে চলাচল করে।
তিতাস কমিউটার ট্রেনের সময়সূচি নিম্নে দেওয়া হলো: (বাংলাদেশ রেলওয়ের ৫৪তম সময়সূচি অনুযায়ী যা ১০ই মার্চ ২০২৫ হতে কার্যকর)
।
শান্তি জৈন

শ্রীমতি "শান্তি জৈন" ভারতের একজন প্রখ্যাত লোকসঙ্গীত শিল্পী। তিনি ভোজপুরি, মৈথিলি এবং মাগধি ভাষার লোকগানের গায়িকা হিসাবে দক্ষতা অর্জন করেছেন। তিনি প্রধানত তার বিশেষ গায়নশৈলী তাকে বিহারের একজন জনপ্রিয় লোকগান শিল্পীরূপে প্রতিভাত করেছে। এছাড়াও তিনি লোকসঙ্গীত সংক্রান্ত সাহিত্যের রচয়িতা রূপেও সুপরিচিত এবং তার প্রকাশিত একাধিক গ্রন্থ রয়েছে। লোকশিল্পে তার অবদানের জন্যে ২০২০ সালে তিনি ভারতের চতুর্থ সর্বোচ্চ অসামরিক সম্মান 'পদ্মশ্রী' পুরস্কার লাভ করেছেন ।
শান্তির জন্ম ১৯৪৬ সালের ৪ঠা জুলাই, বিহারের ভোজপুর জেলায় । সঙ্গীতগুরু এম পি শাস্ত্রী এবং সুধাংশু দাঁ-এর কাছে তার প্রশিক্ষণ গ্রহণ শুরু হয়েছিল।এছাড়া তিনি তিরিশ বছরেরও বেশি সময় ধরে বিহারের লোকগানে এই অঞ্চলের সর্বাধিক পরিচিত সংগীতজ্ঞ প্রয়াত বিন্ধ্যাবাসিনী দেবীর কাছ থেকেও প্রশিক্ষণ পেয়েছেন। 'চৈতি', 'কাজরী','চৌহাট' -ইত্যাদি ঘরানার লোকগানে তিনি সুদক্ষ। প্রথাগত ভাবে তিনি 'সঙ্গীত প্রভাকর' অর্জন করেছেন।
তিনি সংস্কৃত এবং হিন্দি সাহিত্যে স্নাতকোত্তর ডিগ্রী অর্জন করেছেন এবং মগধ বিশ্ববিদ্যালয়ের অধিভুক্ত অরবিন্দ মহিলা কলেজে সংস্কৃতের অধ্যাপিকারূপে কর্মরত রয়েছেন। আকাশবানী এবং দূরদর্শনে নিয়মিত অনুষ্ঠান পরিবেশন করে থাকেন তিনি।
বম্বে জয়শ্রী

বম্বে জয়শ্রী রামনাথ () হলেন একজন ভারতীয় নেপথ্য সঙ্গীতশিল্পী। সঙ্গীত পরিবারে জন্মগ্রহণকারী জয়শ্রী তার পরিবারের চতুর্থ প্রজন্মের সঙ্গীতজ্ঞ। তিনি লালগুড়ি জয়রামন ও টি আর বালমণির নিকট সঙ্গীতের তালিম গ্রহণ করেছেন এবং তিনি বর্তমান সময়ের অন্যতম কর্ণাটকীয় সঙ্গীতজ্ঞ। তিনি একটি তামিলনাড়ু রাজ্য চলচ্চিত্র পুরস্কার ও একটি ফিল্মফেয়ার পুরস্কার দক্ষিণসহ অসংখ্য পুরস্কার অর্জন করেছেন এবং "লাইফ অব পাই" চলচ্চিত্রের "পাইয়ের ঘুমপাড়ানি" গানের জন্য শ্রেষ্ঠ মৌলিক গান বিভাগে একাডেমি পুরস্কারের মনোনয়ন লাভ করেন।
জয়শ্রী কলকাতায় এক সঙ্গীত পরিবারে জন্মগ্রহণ করেন। তার পিতা শ্রী এন. এন. সুব্রহ্মণ্যম ও মাতা সীতালক্ষ্মী সুব্রহ্মণ্যম। জয়শ্রী তার পিতামাতার নিকট কর্ণাটকীয় সঙ্গীতের প্রাথমিক তালিম নেন। পরে তিনি লালগুড়ি জয়রামন ও টি আর বালমণির নিকট প্রশিক্ষণ গ্রহণ করেন। তিনি জি. এন. দণ্ডপাণি আইয়ারের নিকট বীণা বাজানো শিখেন। জয়শ্রী কে মহাবীর জয়পুরওয়ালে ও অজয় পোহঙ্করের নিকট থেকে হিন্দুস্তানি শাস্ত্রীয় সংগীতের প্রশিক্ষণ নেন। এছাড়া তিনি দিল্লির গন্ধর্ব মহাবিদ্যালয় থেকে ভারতীয় সঙ্গীতে ডিপ্লোমা করেন।
জয়শ্রী মুম্বইয়ের শ্রী রাজারাজেশ্বরী ভারতনাট্য কালামন্দিরের গুরু কে কল্যাণসুন্দরমের নিকট ভরতনাট্যম শিখেন। তিনি মুম্বইয়ের অ্যামেচার ড্রামাটিক ক্লাবের মঞ্চদলের সাথে সম্পৃক্ত ছিলেন।
জয়শ্রী চেম্বুরের সেন্ট অ্যান্টনিস হাই স্কুলে পড়াশোনা করেন এবং পরে মুম্বইয়ের আর. এ. পোডার কলেজ থেকে বাণিজ্য ও অর্থনীতি বিষয়ে স্নাতক ডিগ্রি অর্জন করেন।
জয়শ্রী হরিষ জয়রাজের সুরে তামিল চলচ্চিত্র "মিন্নালে" (২০০১)-এর "বাসিগারা" গানে কণ্ঠ দিয়ে শ্রেষ্ঠ তামিল নারী নেপথ্য সঙ্গীতশিল্পী বিভাগে ফিল্মফেয়ার পুরস্কার দক্ষিণ অর্জন করেন। তিনি "র‍্যাহনা হ্যায় তেরে দিল মেঁ" চলচ্চিত্রে মিন্নালের 'বাসিগারা' গানের হিন্দি সংস্করণ "জারা জারা" গানেও জয়রাজের সুরে কণ্ঠ দেন (র‍্যাহনা হ্যায় তেরে দিল মেঁ মিন্নালে চলচ্চিত্রের পুনঃনির্মাণ ছিলো)। ২০০৫ সালে তিনি "গজনী" চলচ্চিত্রের "সুট্টুম বিজি" গানে কণ্ঠ দিয়ে শ্রেষ্ঠ নারী নেপথ্য সঙ্গীতশিল্পী বিভাগে তামিলনাড়ু রাজ্য চলচ্চিত্র পুরস্কার অর্জন করেন। ২০০৯ সালে তিনি "কেরল ক্যাফে" অমনিবাস চলচ্চিত্রে রেবতী পরিচালিত "ভেরুক্কু নির" ও "মগল" খণ্ডের সুরায়োজন করেন।
২০১২ সালে তিনি ইয়ান মার্টেলের "লাইফ অব পাই" উপন্যাস অবলম্বনে নির্মিত "লাইফ অব পাই" চলচ্চিত্রের "পাইয়ের ঘুমপাড়ানি" গানের গীত লিখেন এবং মাইকেল ড্যানার সুরে এই গানে কণ্ঠ দেন। এই গানটির জন্য তিনি ৮৫তম একাডেমি পুরস্কারে শ্রেষ্ঠ মৌলিক গান বিভাগে মনোনয়ন লাভ করেন।
গাগলাজুর ইউনিয়ন

গাগলাজুর ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-হাবিবুর রহমান।
সুয়াইর ইউনিয়ন

সুয়াইর ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
উত্তরে মোহনগঞ্জ উপজেলার মাঘান সিয়াদার ইউনিয়ন ও দক্ষিণে মদন উপজেলার মদন ইউনিয়ন অবস্থিত। পূর্বে খালিয়াজুরী উপজেলার মেন্দীপুর ইউনিয়ন ও পশ্চিমে আটপাড়া উপজেলার সুখারী ইউনিয়ন এবং মোহনগঞ্জ উপজেলার সমাজ সহিলদেও ইউনিয়ন অবস্থিত। তাছাড়া ও উত্তর পূর্বে মোহনগঞ্জ উপজেলার গাগলাজুর ইউনিয়ন অবস্থিত।
শিক্ষার হার :
শিক্ষা প্রতিষ্ঠান আর্দশ নগর ডিগ্রী কলেজ।
বর্তমান চেয়ারম্যান- জাহাংগীর হাসান সেলিম
সমাজ সহিলদেও ইউনিয়ন

সমাজ সহিলদেও ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
সমাজ সহিলদেও ইউনিয়নের উত্তরে বড়কাশিয়া বিরামপুর ইউনিয়ন ও দক্ষিণে আটপাড়া উপজেলার সুখারী ইউনিয়ন অবস্থিত।হুবে সুয়াইর ইউনিয়ন ও পশ্চিমে আটপাড়া উপজেলার লুনেশ্বর ইউনিয়ন অবস্থিত।
গ্রামসমূহ:
১.মেদিপাথর কাটা
২.সহিলদেও 
৩.শাখ্রাজ
৪.রামজীবন পুর
৫.কেওয়ারদিঘী
৬.উতিয়ার কোনা
৭.জয়পুর
৮.পাইলাটি
৯.সমাজ
১০.কমলপুর
১১.ছিরাম্পুর
১২.মিয়াশি
১৩. খালুয়া
১৪.মাহমুদপুর
১৫.কয়রাপাড়া
১৬.নয়াপাড়া
১৭.হিম্মতপুর
১৮. সরিষা হিম্মতপুর
১৯. নিহাড়া
২০.হাসলা
২১. মোবারকপুর 
২২. জিকরওলা
শিক্ষার হার :
শিক্ষা প্রতিষ্ঠান:
১.খান বাহাদুর কবির উদ্দিন খান উচ্চ বিদ্যালয়, মেদিপাথর কাটা 
২. সমাজ উচ্চ বিদ্যালয়, সমাজ
৩. হাছলা উচ্চ বিদ্যালয়, হাছলা
৪. জয়পুর আলিয়া মাদ্রাসা, জয়পুর
৫. খালুয়া দাখিল মাদ্রাসা
 ১.মেদিপাথর কাটা গ্রামে রয়েছে খান বাহাদুর কবির উদ্দিন খান এর দালান বাড়ি, 
৪. সহিলদেও গ্রামে রয়েছে চৌধুরী বাড়ির পুকুর ঘাট,সরু খাল ইত্যাদি।
৫,চাতল বিল।
৬•কামড়াইল হাওড়।
৭•পাগলা হাওড়।
খান বাহাদুর কবির উদ্দিন খান: রাজনীতিবিদ ও আইনজীবি।বঙিয় আইন পরিষদের সদস্য নির্বাচিত ১৯৩৭সাল।
চাঁন খাঁ পাঠান: মরমী বাউল সাধক।
অধ্যাপক ডক্টর সাইদুর রহমান: কৃষিবিদ।
কৃষিবিদ আব্দুস সাত্তার: কৃষিবিদ।
হযরত মিসকিন শাহ: ইসলাম প্রচারক আউলিয়া।
বর্তমান চেয়ারম্যান: আমিননুল ইসলাম খান(সোহেল)
বর্তমান মেম্বার : মুহাম্মদ দুলাল মিয়া (৫নং ওয়ার্ড)
বর্তমান মহিলা মেম্বার : শেফালী আক্তার (৪,৫,৬) 
আহমেদ আলী হিরা ( সাবেক চেয়ারম্যান) 
মাসউদুর রহমান( সাবেক চেয়ারম্যান) 
রূহূল কবির খান মাসুম (সাবেক চেয়ারম্যান) 
স্বপন আহমেদ (সাবেক চেয়ারম্যান)
মাঘান সিয়াদার ইউনিয়ন

মাঘান সিয়াদার ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
ডিংগাপোতা হাওর
বীর মুক্তিযোদ্ধা মহব্বত আলী
সর্বপ্রথম চেয়ারম্যান মোহনগঞ্জ উপজেলা
বর্তমান চেয়ারম্যান-আবু বক্কর সিদ্দিক।
বড়কাশিয়া বিরামপুর ইউনিয়ন

বড়কাশিয়া বিরামপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
শিক্ষার হার :৫২.৭৩%
শিক্ষা প্রতিষ্ঠান:
বর্তমান চেয়ারম্যান- মোতাহার হোসেন চৌধুরী
বড়তলী বানিহারী ইউনিয়ন

বড়তলী বানিয়াহারী ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
সুখদেবপুর বানিয়াহারী এস ডি ই এস পি মডেল উচ্চ বিদ্যালয়।
বর্তমান চেয়ারম্যান-মোঃ সোহাগ তালুকদার
বাউসী ইউনিয়ন

বাউসী ইউনিয়ন বাংলাদেশের ময়মনসিংহ বিভাগের নেত্রকোণা জেলার বারহাট্টা উপজেলার অন্তর্গত একটি।
কংস নদীর অববাহিকায় অবস্থিত নেত্রকোনা জেলার বারহাট্টা উপজেলার বাউসী ইউনিয়ন। লোকমুখে শুনা যায় বাউসী গ্রামের নামানুসারে ইউনিয়নটির নামকরন করা হয় বাউসী। ঐতিজ্যবাহী অঞ্চল হলো বাউসী ইউনিয়ন।কথিত আছে সুশং রাজার আমলে বতমান কেওয়ারাশি গ্রামের অদূরে বাউসী নামক ধলায় সপ্তাহে ২ দিন হাট বসত। কোন একদিন সুশং এর রাজা রূপনারায়ন বাহাদুর অত্র এলাকায় বেড়াতে এসে সুশংডহরপাড়ায় তাবু করে অবস্থান করছিলেন, বারটি ছিল হাটের দিন।হাটে যাওয়া লোকজন রাজাকে দশর্নের জন্য তাবুর নিকট ভীড় জমায়। হাটে যাওয়া লোকজনকে দেখে রাজা তৎক্ষনাত সুশংডহরপাড়া মৌজায় হাট বসানোর জন্য জায়গা করে দেন। রাজা হাটের জন্য জায়গা করে দেওয়ায় তখন থেকে লোকজন এই হাটটি কে রাজার নামানুসারে রূপগঞ্জ নামে অবহিত করে। কাল পরিক্রমায় বাউসী হাটটি বিলুপ্ত হইয়া যায়। লোকমুখে আজও রূপগঞ্জ হাট (বাজার) টি বাউসী হাট (বাজার) বলে পরিচিত।বতমানে এই ইউনিয়নটি শিক্ষা,সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় মাথা উচু করে স্থান করে নিয়েছে এই গাড়ো পাহাড়ের জেলা নেত্রকোনায়।
বাউসী ইউনিয়নের আয়তন ২৮.৭৭ বগ কিঃ মিঃ। 
মোট জনসংখ্যা ২৫৯৬২ জন (২০১১ সালের আদমশুমারী অনুযায়ী), পুরুষ ১২৮১৯ জন ও মহিলা ১৩১৪৩ জন।
শিক্ষার হার : ৩৩.৪৭% (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
পূর্বদত্তখিলা জমিদার বাড়ি ধ্বংসাবশেষ।
নোয়াগাও জমিদার বাড়ি ধ্বংসবশেষ।
বর্তমান চেয়ারম্যান- জনাব শামছুল হক
সাহতা ইউনিয়ন

সাহতা ইউনিয়ন বাংলাদেশের ময়মনসিংহ বিভাগের নেত্রকোণা জেলার বারহাট্টা উপজেলার অন্তর্গত একটি।
এখানে বেশ কয়েকটি শিক্ষা প্রতিষ্টান থাকলেও, 
স্বাক্ষরতার হার ৩০% এর ও নিচে। উন্নয়নশীল বাংলাদেশের সব সুবিধা আসলেও তা এসে পৌছায় না সাধারন জনগনের কাছে।এটার পিছনে বড় একটা সিন্ডিকেট কাজ করে।
বর্তমান চেয়ারম্যান- 
মো: মিজানুর রহমান
বারহাট্টা ইউনিয়ন

বারহাট্টা ইউনিয়ন বাংলাদেশের ময়মনসিংহ বিভাগের নেত্রকোণা জেলার বারহাট্টা উপজেলার অন্তর্গত একটি ইউনিয়ন।
১৭৬৩ খ্রিঃ থেকে ফকির আন্দোলনের সময়কালে একটি অংশ পাগলা পন্থীরা এ অঞ্চলে প্রবেশ করে ও পরবর্তী সময় টিপু শাহ্ নেতৃত্বে কৃষক বিদ্রোহ চলাকালীন সময়ে অনেক আন্দোলনকারী নেতা উক্ত অঞ্চলে প্রভাব ফেলে। তারা ইংরেজ বিরোধী আন্দোলনে অংশ গ্রহণ করার জন্য কৃষকদের সংগঠিত করতে থাকে। ফলে ইংরেজ সৈন্য বাহিনীর পদচারণায় ও সৈন্য শিবির স্থাপনে গ্রামগুলো হয়ে উঠে উষ্ণ। এতে করে ইংরেজ সৈন্য বাহিনীরাও নিরাপদ আশ্রয়ের সন্ধানে বৌহাটী ও বরম্নয়াটী গ্রামের অদূরে নৌ যোগাযোগের সুবিধার্থে বরম্নহাটী গ্রামের নাম করণের অনুকরণে গড়ে তুলে অপর জনপদ যা তৎকালে ব্রাহাট্টা নামে পরিচিতি লাভ করে। বর্তমানে ব্রাহাট্টা এখন বারহাট্টা নামে পরিচিতি পেলেও বারহাট্টা রেল স্টেশনের নাম ফলকখানা প্রাচীন ব্রাহাট্টা নামে স্মৃতি বহন করে চলছে। ব্রাহাট্টা নামের নামকরণ ১৮০০ শতকের প্রথম পর্যায়ে অথবা ১৭০০ শতকের শেষ পর্যায়ে অর্থাৎ নাটেরকোণায় ইংরেজ সৈন্য বাহিনীর অবস্থানকালীন সময়ের বলে অনেক ঐতিহাসিকগণ অনুমান করেন।
বারহাট্টা ইউনিয়নের আয়তন ৮৬০৪ একর।
মোট জনসংখ্যা ৩৩৬০৭ জন (২০১১ সালের আদমশুমারী অনুযায়ী), পুরুষ ১৬৯১৭ জন ও মহিলা ১৬৬৯০ জন। 
শিক্ষার হার :
৩৯.৮৬%
শিক্ষা প্রতিষ্ঠান
বর্তমান চেয়ারম্যান-
কাজী সাখাওয়াত হোসেন
আসমা ইউনিয়ন

আসমা ইউনিয়ন বাংলাদেশের ময়মনসিংহ বিভাগের নেত্রকোণা জেলার বারহাট্টা উপজেলার অন্তর্গত একটি।
কাউনাই নদীর তীরে গড়ে উঠা বারহাট্টা উপজেলার একটি ঐতিহ্যবাহী অঞ্চল হলো ৪নং আসমা ইউনিয়ন । কাল পরিক্রমায় আজ আসমা ইউনিয়ন, শিক্ষা, সংস্কৃতি, ধর্মীয়, অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জল।
আসমা ইউনিয়নের আয়তন: ১৮ বর্গকিলোমিটার।
মোট জনসংখ্যা ২১,৫৫৫ জন (২০১১ সালের আদমশুমারি অনুযায়ী), পুরুষ ১০৮৩৬ জন ও মহিলা ১০৭১৯ জন।
শিক্ষার হার : ৩৩.৪৭% (২০০১ এর শিক্ষা জরীপ অনুযায়ী)।
শিক্ষা প্রতিষ্ঠান
সরকারী প্রাথমিক বিদ্যালয়: ০৮টি।
বে-সরকারী প্রাথমিক বিদ্যালয়: ০৪টি।
উচ্চ বিদ্যালয়: ০২টি।
মাদরাসা: দাখিল মাদরাসা ০২টি।
মোঃ শফিকুল ইসলাম খান চন্দু
বর্তমান চেয়ারম্যান-
চিরাম ইউনিয়ন

চিরাম ইউনিয়ন বাংলাদেশের ময়মনসিংহ বিভাগের নেত্রকোণা জেলার বারহাট্টা উপজেলার অন্তর্গত একটি।
আয়তন (একর) ৭২২৩
শিক্ষার হার :
২৯.২৫% (২০০১ এর শিক্ষা জরীপ অনুযায়ী)
শিক্ষা প্রতিষ্ঠান : চিরাম তাহেরা মান্নান স্মৃতি উচ্চ বিদ্যালয় 
প্রথমিক বিদ্যালয়:
1 ৪৯নং কেশবপুর সরকারী প্রাথমিক বিদ্যালয়
2 ২১নং নৈহাটী সরকারী প্রাথমিক বিদ্যালয় 
3 বামনগাঁও সরকারি প্রাথমিক বিদ্যালয় 
4 কেশবপুর সরকারি প্রাথমিক বিদ্যালয় 
5 নৈহাটি সরকারি প্রাথমিক বিদ্যালয় 
6 রায়মাধব সরকারি প্রাথমিক বিদ্যালয় 
7 বাখরা সরকারি প্রাথমিক বিদ্যালয় 
8 বাখরা সরকারি প্রাথমিক বিদ্যালয় 
9 কৃষ্ণরীণা সরকারী প্রাথমিক বিদ্যালয় 
10 ভাটগাঁও সরকারী প্রাথমিক বিদ্যালয় 
11 বাহাদুর সরকারী প্রাথমিক বিদ্যালয় 
12 বাদেচিরাম সরকারী প্রাথমিক বিদ্যালয় 
13 খৈকোনা সরকারী প্রাথমিক বিদ্যালয় 
14 রামারবাড়ী সরকারী প্রাথমিক বিদ্যালয় 
15 ছয়হাল সরকারী প্রাথমিক বিদ্যালয় 
16 ২৩নং রায়মাধব সরকারি প্রাথমিক বিদ্যালয়
 চিরাম একটি ঐতিহাসিক ইউনিয়ন। প্রকৃতিক সৌন্দর্যে ভরপুর এর সর্বত্র — ছবির মতো সব গ্রাম।
বর্ষায় থইথই পানি;যে কেউ বলতে বাধ্য চিরাম ইউনিয়ন রুপের রাণী। বর্ষায় যখন সবুজে সবুজময়, ছোট ডিঙ্গি নৌকার খেলা বিলে—ঝিলে; তখন চিরাম ইউনিয়ন ঘুরে দেখার উপযুক্ত সময়। 
চিরাম ইউনিয়নের মানুষ সভাবজাত ভাবেই সহজ–সরল, বন্ধু সুলভ;তাই পর্যটকদের কাছে চিরাম ইউনিয়ন বরাবরই থাকে পছন্দের শীর্ষে। বড় ইদ বা ইদুল আজহায় এই ইউনিয়নে সর্বাধিক পর্যটক সমাগম হয়ে থাকে।
বর্তমান চেয়ারম্যান-
মোঃ সাইদুর রহমান চৌধুরী
সিংধা ইউনিয়ন

সিংধা ইউনিয়ন বাংলাদেশের ময়মনসিংহ বিভাগের নেত্রকোণা জেলার বারহাট্টা উপজেলার অন্তর্গত একটি।
সিংধা ইউনিয়নের আয়তন ৭.৪২৪(বর্গ কিঃমিঃ)। আর ইউনিয়নটির জনসংখ্যা প্রায় ২৬,৮১১জন (২০১১সালের আদম শুমারি অনুযায়ী)
শিক্ষার হার :
৩৪.৩১%(২০০১ সালের শিক্ষাজরীপ অনুযায়ী)
শিক্ষা প্রতিষ্ঠান
বর্তমান চেয়ারম্যান-
রায়পুর ইউনিয়ন, বারহাট্টা

রায়পুর ইউনিয়ন বাংলাদেশের ময়মনসিংহ বিভাগের নেত্রকোণা জেলার বারহাট্টা উপজেলার অন্তর্গত একটি।
২২৫৬৯ জন (২০০১ সালের আদম শুমারী গণনা অনুযায়ী)।
শিক্ষার হার :
৩৪.৯৬% (পুরুষ ৩৭.৯০%, মহিলা ৩১.৮৪%)
শিক্ষা প্রতিষ্ঠান
মোট শিক্ষা প্রতিষ্ঠানের সংখ্যা ১৯টি। সরকারী প্রাথমিক বিদ্যালয় ৯টি, রেজিষ্টার প্রাথমিক বিদ্যালয় ৩টি, উচ্চ মাধ্যমিক বিদ্যালয় ১টি, বেসরকারি কলেজ ১টি, দাখিল মাদরাসা ১টি, কওমী মাদরাসা ১টি, মহিলা মাদরাসা ১টি ও কিন্ডার গার্টেন ২টি।
বর্তমান চেয়ারম্যান-
আতিকুর রহমান রাজু
ঈশা খাঁ এক্সপ্রেস

ঈশা খাঁ এক্সপ্রেস (ট্রেন নাম্বার-৩৯/৪০) ছিল বাংলাদেশ রেলওয়ে পরিচালিত একটি যাত্রীবাহী ট্রেন। ট্রেনটি কমলাপুর থেকে ময়মনসিংহের যাত্রা পথে গাজীপুর, নরসিংদী ও কিশোরগঞ্জ জেলার উপর দিয়ে চলাচল করত। ২০২০ সালের ১২ মার্চ ট্রেনটি বন্ধ করে দেওয়া হয়।
ঈশা খাঁ এক্সপ্রেস কমলাপুর, টঙ্গী, ভৈরব বাজার, গৌরীপুর, ময়মনসিংহ মিটারগেজ রেলপথে চলাচল করত এবং যাত্রাপথে থাকা প্রায় সকল স্টেশনে যাত্রা বিরতি দিত।
ঈশা খাঁ এক্সপ্রেস যেসকল রেলওয়ে স্টেশন দিয়ে চলাচল করত নিম্নে তা উল্লেখ করা হলো:
ঈশা খাঁ এক্সপ্রেস ট্রেন যে সময়সূচিতে চলাচল করত তা নিম্নে উল্লেখ করা হলো:
মিস্টার এক্স ইন বম্বে

মিস্টার এক্স ইন বম্বে (; ) হচ্ছে ১৯৬৪ সালে মুক্তিপ্রাপ্ত একটি হিন্দি চলচ্চিত্র। শান্তিলাল সোনির পরিচালনা এবং সিএম ঠাক্কারের প্রযোজনায় চলচ্চিত্রটিতে নায়ক-নায়িকার ভূমিকায় ছিলেন কিশোর কুমার এবং কুমকুম, এছাড়াও মদন পুরী একটি গুরুত্বপূর্ণ চরিত্রে অভিনয় করেছিলেন। এই চলচ্চিত্রটিতে নায়ক-গায়ক কিশোর কুমারের গাওয়া গান 'মেরে মেহবুব কায়ামাত হোগি' কালজয়ী গান হিসেবে পরিচিত।
শোভা মাথুর (কুমকুম) তার বিজ্ঞানী বাবা (রণধীর) এর সাথে এক ধনী জীবনযাপন করছেন, যিনি এখন বিভিন্ন বিষয় নিয়ে পরীক্ষা-নিরীক্ষা চালিয়ে যাচ্ছেন। একদিন এটি করার সময়, তিনি মনোহর নামের এক কর্মচারীকে একটি ঘ্রাণ পান করেন, যার ফলস্বরূপ তাঁর মৃত্যু হয়। রাজন (মদন পুরী) তাদের উদ্ধারে আসে, দেহ থেকে মুক্তি পায় এবং মাথুরকে ব্ল্যাকমেইল করতে শুরু করে, যা শোভা রাজনকে বিয়ে করলেই শেষ হতে পারে। তারপরে একদিন শোভা সুদর্শন (কিশোর কুমার) নামে এক কবির সাথে দেখা করেন এবং দুজনেই প্রেমে পড়ে যান। বিয়ের সময় সে তার হাত চাইলে শোভা রাজি হয় না। পরের দিন শোভা তাকে সুদর্শন থেকে সম্বোধন করা একটি নোট পেয়েছিল যাতে সে বলেছিল যে সে নিজেকে মেরে ফেলবে। তারপরে, প্রতি রাতে তিনি সুদর্শনর কণ্ঠ শুনতে শুরু করেন, তাকে মৃত্যুর জন্য দোষারোপ করছেন, কারণ তাঁর আত্মা প্রশান্তি পাচ্ছেন না। সুদর্শন পথ ছাড়ার পরে, রাজন শোভাকে বিয়ে করার জন্য নিজেকে প্রস্তুত করে - এবং দেখে মনে হয় যে কোনওরকম বাধা না পেয়েই মথুরদের সাথে তার পথ চলতে পারে। কিন্তু এই সমস্ত সময়, সুদর্শন আসলে অদৃশ্য ছিল এবং মৃত ছিল না। শোভার বাবার সহায়তায় সে আবার দেখা যায়। তারা বিবাহ করে এবং সুখী জীবন পরে থাকে।
আনন্দ বকশীর গীতিতে চলচ্চিত্রটির গানগুলোর সুর করেছিলেন লক্ষ্মীকান্ত-পিয়ারেলাল।